ജില്ലയില് കോണ്ഗ്രസിന്റെ അടിത്തറ ശക്തമാക്കുകപ്രധാനദൗത്യം: ഡി.സി.സി. പ്രസിഡന്റ് പത്തനംതിട്ട: ജില്ലയില് കോണ്ഗ്രസിന്റെ അടിത്തറ ശക്തമാക്കുകയാണ് പ്രധാന ദൗത്യമെന്ന് ഡി. സി .സി പ്രസിഡന്റ് പ്രഫ. സതീഷ് കൊച്ചുപറമ്ബില് പറഞ്ഞു. പത്രപ്രവര്ത്തക യൂണിയന് ജില്ലാ കമ്മറ്റി സംഘടിപ്പിച്ച മീറ്റ് ദ പ്രസ് പരിപാടിയില് സംസാരിക്കുകയായിരുന്നു അദ്ദേഹം. പല ബൂത്ത് കമ്മിറ്റികളും കടലാസില് മാത്രമാണ്. ജില്ലയില് 60 ശതമാനം ബൂത്തുകള് മാത്രമാണ് പ്രവര്ത്തിക്കുന്നത്. പ്രാദേശിക സമരങ്ങള് ഏെറ്റടുത്ത് പാര്ട്ടിയെ ശക്തമാക്കാനാണ് തീരുമാനം. കോണ്ഗ്രസിനും യു.ഡി.എഫിനും വളക്കൂറുള്ള മണ്ണാണ് ജില്ലയിലേത്. കോണ്ഗ്രസിന്റെ സംഭാവനയാണ് ഈ ജില്ല. പല വിധ കാരണങ്ങളാല് തുടര്ച്ചയായി യു.ഡി.എഫിന് ജില്ലയില് പരാജയം സംഭവിച്ചു.ഡീലിമിറ്റേഷനിലൂടെ മണ്ഡലങ്ങളുടെ എണ്ണം അഞ്ചായി ചുരുങ്ങിയത് സിപിഎമ്മിന് അനുകൂലമായിട്ടുണ്ട്. കോവിഡ് കാരണം വോട്ടര്മാരില് നല്ലൊരു ശതമാനം വോട്ട് ചെയ്യാന് എത്താതിരുന്നതും പാര്ട്ടിയുടെ അടിത്തറ ദുര്ബലമായതുമൊക്കെ നിയമസഭാ തെരഞ്ഞെടുപ്പ് പരാജയത്തിന്റെ കാരണങ്ങളില്പ്പെടും. പാര്ട്ടിക്കുള്ളിലെ അഭിപ്രായ വ്യത്യാസങ്ങളും പരാജയത്തിന് കാരണമായിട്ടുണ്ട്. തദ്ദേശ തെരഞ്ഞെടുപ്പില് സീറ്റ് കിട്ടാതെ വരുന്നവര് റിബലുകളായി മല്സരിക്കുന്ന രീതിയുമുണ്ട്. റിബലുകളെ തിരിച്ച് എടുക്കുന്നതും ദോഷം ചെയ്യുന്നുണ്ട്. ഇന്ദിരാ ഗാന്ധിയുെട പരാജയത്തിന് ശേഷം പാര്ട്ടി ഫീനിക്സ് പക്ഷിയെപോലെ തിരിച്ച് വന്ന ചരിത്രമുണ്ട്. കോണ്ഗ്രസിലെ മാലിന്യങ്ങളാണ് ഇപ്പോള് ഒലിച്ച് പോകുന്നത്. ജില്ലയില് കോണ്ഗ്രസിന്റെ നഷ്ടപ്രതാപം വീണ്ടെടുക്കുക തന്നെ ചെയ്യും. ഇതിനായി യൂണിറ്റ്കമ്മിറ്റികളുടെ രൂപികരണവും നടന്നു വരുന്നു. കോണ്ഗ്രസിനെ സെമികേഡര് സ്വഭാവത്തില് എത്തിക്കുകയാണ് ലക്ഷ്യം. സില്വര് ലൈന് നിരവധി കുടുംബങ്ങള്ക്ക് ദോഷം ചെയ്യുന്നതാണ്. ഇതിനോട് യോജിപ്പില്ല. അപ്പര് കുട്ടനാട് മേഖലയിലെ കര്ഷകര് ദുരിതത്തിലാണ്. നെല്കര്ഷകര്ക്ക് ആനുകൂല്യങ്ങള് ഒന്നും ലഭിക്കുന്നില്ല. പ്രളയത്തില് നഷ്ടം സംഭവിച്ചവര്ക്കും ആനുകൂല്യങ്ങള് ലഭിച്ചിട്ടില്ല . സി.പി.എമ്മിന് വര്ഗീയ കക്ഷികളുമായി മിക്ക പഞ്ചായത്തുകളിലും ബന്ധമാണ്. പത്തനംതിട്ട നഗരസഭ, റാന്നി, കോട്ടാങ്ങല് പഞ്ചാത്തുകള് ഇതിന് ഉദാഹരണമാണ്. പന്തളം നഗരസഭ കൗണ്സില് പിരിച്ച് വിടണമെന്നും അദ്ദേഹം ആവശ്യപ്പെട്ടു. ഇതിനായി സമരപരിപാടികള് ആരംഭിക്കുമെന്നും സതീഷ് കൊച്ചുപറമ്ബില് പറഞ്ഞു. സമരം നടത്തി ഏഴംകുളം: ടെലികോം മേഖലയിലെ 100 ശതമാനം ഓഹരികള് വിറ്റഴിക്കുന്നതിനെതിരെ, കോര്പ്പറേറ്റ് അനുകൂല കേന്ദ്ര നയത്തിനെതിരെ കെ.എസ്.കെ.ടി.യു നേതൃത്വത്തില് പട്ടാഴി മുക്കിലുള്ള ഏഴംകുളം ടെലിഫോണ് എക്സ്ചേഞ്ചിന് മുന്പില് നടത്തിയ സമരം യൂണിയന് ജില്ലാ കമ്മറ്റിയംഗം വിജു രാധാകൃഷ്ണന് ഉദ്ഘാടനം ചെയ്തു. മേഖല പ്രസിഡന്റ് ടി.ആര്.കൃഷ്ണന്കുട്ടി അധ്യക്ഷത വഹിച്ചു. ഏരിയ സെകട്ടറി എസ്.സി. ബോസ്, കര്ഷക സംഘം ഏരിയ വൈസ് പ്രസിഡന്റ് ജോണ്കുട്ടി, യൂണിയന് ഏരിയാ കമ്മറ്റിയംഗങ്ങളായ ഷൈജ ഓമനക്കുട്ടന്, ബാലകൃഷ്ണ പിള്ള, രജിത ജയ്സണ്, സുരേഷ്, ശാന്തമ്മ, വിജയകുമാരി എന്നിവര് പ്രസംഗിച്ചു.